Diari Oficial de la Generalitat Valenciana


Sumari del DOGV 9119, del 02-07-2021 (2021/6781)

RESOLUCIÓ de 10 de juny de 2021, de la Conselleria d'Hisenda i Model Econòmic per la qual s'accepta la cessió gratuïta, mitjançant mutació demanial, de l'ús, pel termini de trenta anys, de l'immoble situat a l'avinguda de València, número 41, d'Ademuz, feta per l'Ajuntament d'aquest municipi, per a destinar-lo a centre de dia per a persones grans i centre ocupacional per a persones amb diversitat funcional.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9119

Data del DOGV
:   02-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/6781


Data del document
:   10-06-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 10 de juny de 2021, de la Conselleria d'Hisenda i Model Econòmic per la qual s'accepta la cessió gratuïta, mitjançant mutació demanial, de l'ús, pel termini de trenta anys, de l'immoble situat a l'avinguda de València, número 41, d'Ademuz, feta per l'Ajuntament d'aquest municipi, per a destinar-lo a centre de dia per a persones grans i centre ocupacional per a persones amb diversitat funcional. [2021/6781]  
L'Ajuntament d'Ademuz, en l'Acord de plenari de 18 de juny de 2020, va acordar la cessió gratuïta a la Generalitat de l'ús, pel termini de trenta anys, de l'immoble situat a l'avinguda de València, número 41, d'Ademuz, per a destinar-lo a centre de dia per a persones grans i centre ocupacional per a persones amb diversitat funcional.  
La sotssecretària de Vicepresidència i Conselleria d'Igualtat i Polítiques Inclusives, mitjançant l'escrit de 25 de maig de 2021, ha proposat l'acceptació de la cessió.  
La cessió s'efectua segons el que disposa l'article 37 de la Llei 14/2003, de 10 d'abril, de patrimoni de la Generalitat, i la disposició addicional onzena de la llei esmentada que regula la mutació demanial.  
Segons aquest article 37, «Les administracions territorials de la Comunitat Valenciana poden afectar béns i drets demanials a un ús o servei públic competència de la Generalitat i transmetre-li la titularitat d'aquestes quan siguen necessàries per al compliment de les seues finalitats. L'Administració adquirent mantindrà la titularitat del bé mentre continue afectat l'ús o servei públic que motivà la mutació i, per tant, conserva el caràcter demanial. Si el bé o dret no fora destinat a l'ús o servei públic o deixara de destinar-se posteriorment, revertirà a l'Administració transmitent, i s'integrarà en un patrimoni amb totes les pertinences i accessions d'aquest».  
L'article 44 de la Llei 14/2003, de patrimoni de la Generalitat, estableix, al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat i, en el punt 2, indica que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei 14/2003 esmentada indica que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. Per consegüent, una vegada perfeccionada la cessió i l'acceptació, l'immoble resta automàticament afecte al servei públic social assistencial i adscrit a la Vicepresidència i Conselleria d'Igualtat i Polítiques Inclusives, a la qual en correspon l'administració, la defensa i la conservació.  
  
En conseqüència, sobre la base dels articles esmentats de la Llei 14/2003, de 10 d'abril, de patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de l'ús pel termini de trenta anys feta per l'Ajuntament d'Ademuz de l'immoble situat a l'avinguda de València, número 41, de la localitat esmentada, amb una superfície de solar de 1.800 m² i construïda de 1.681 m², que limita: al davant, amb l'avinguda de València; al fons, amb l'avinguda de València, número 41-C, de Joaquina Ramírez Miguel; a la dreta, amb l'avinguda de València, número 41, de l'Ajuntament d'Ademuz, avinguda de València, número 41-C, de Joaquina Ramírez Miguel; i a l'esquerra, amb l'avinguda de València, número 43-C, de Josefina Antón Llopis.  
Consta inscrita al Registre de la Propietat de Chelva, al tom 306, llibre 21, foli 151, finca 3742, inscripció 1a.  
Referència cadastral: 9826929CT6065X0235QT.  
L'immoble s'accepta lliure de càrregues, gravàmens i al corrent de qualsevol despesa.  
  
Segon  
La cessió realitzada per l'Ajuntament d'Ademuz es realitza amb la condició de destinar l'immoble a centre de dia per a persones grans i centre ocupacional per a persones amb diversitat funcional.  
Tercer  
El dret d'ús sobre l'immoble s'ha d'incorporar a l'Inventari General de Béns i Drets de la Generalitat en concepte de bé de domini públic afecte al servei públic social assistencial i adscrit a la Vicepresidència i Conselleria d'Igualtat i Polítiques Inclusives a la qual corresponen les competències demanials sobre aquest, incloent-hi l'administració, defensa i conservació, sense perjudici d'una adscripció posterior a l'IVASS.  
  
Quart  
Notificar aquesta resolució a l'ajuntament cedent així com a la Vicepresidència i Conselleria d'Igualtat i Polítiques Inclusives, i publicar-la en el Diari Oficial de la Generalitat Valenciana, en compliment del que disposa l'article 44 de la Llei 14/2003, de 10 d'abril, de patrimoni de la Generalitat.  
  
Contra aquest acte, que posa fi a la via administrativa, es pot interposar un recurs contenciós administratiu en el termini de dos mesos, comptadors des de l'endemà que es notifique, davant la jurisdicció contenciosa administrativa, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es pot efectuar un requeriment previ a la interposició del recurs contenciós administratiu, davant l'òrgan que va dictar l'acte, en el termini de dos mesos comptadors des que l'Administració requeridora l'haja conegut, de conformitat amb el que disposa l'article 44 de la Llei 29/1998 esmentada.  
  
  
València, 10 de juny de 2021.- El conseller d'Hisenda i Model Econòmic: Vicent Soler i Marco.